
ОБЩИНСКИ СЪВЕТ
8000 Бургас, ул. „Александровска” № 26
тел.: 056/ 84 13 00;  www.burgascouncil.org; e-mail: council@burgas.org

РЕШЕНИЕ 
по т.2 / Протокол № 18 (21.12.2020 г.) 

за Приемане на Наредба за изменение на Наредбата за определяне размера на местните данъци на територията на Община Бургас, приета от Общински съвет –Бургас, Протокол № 5, т.30 от 24.01.2008г., изм. Протокол № 17 от 29.01,2009г. Протокол №17, т.4 от 29.01.2009г., Протокол № 44, т.6 от 20-25.01.2011г., Протокол № 5, т.11 от 22.12.2011г. Протокол № 31, т.4 от 17.12.2013 г., Протокол №6, т.2 от 17.12.2015 г., Протокол №17/27.09.2016 г. Протокол №21, т.1 от 20.12.2016 г.; т.3, Протокол №53/29.01.2019 г., т.1, Протокол №5/19.12.2019 г.)

На основание чл.21 ал.1 т.23 от Закона за местното самоуправление и местната администрация и чл.1 ал.2 Закона за местните данъци и такси

ОБЩИНСКИ СЪВЕТ – БУРГАС РЕШИ:

Приема Наредба за изменение на Наредбата за определяне размера на местните данъци на територията на Община Бургас, приета от Общински съвет – Бургас, протокол № 5, т.30 от 24.01.2008г., изм. протокол № 17 от 29.01.2009г. протокол № 17, т.4 от 29.01.2009г., протокол № 44, т.6 от 20-25.01.2011г., протокол № 5, т.11 от 22.12.2011г. протокол № 31, т.4 от 17.12.2013 г., протокол №6, т.2 от 17.12.2015 г., протокол №17/27.09.2016 г. Протокол №21, т.1 от 20.12.2016 г.;  т.3,  Протокол №53/29.01.2019 г., т.1, Протокол №5/19.12.2019 г.):

§ 1. В чл. 6 ал. 1 се изменя така:
(1) С данък върху недвижимите имоти се облагат разположените на територията на страната сгради и самостоятелни обекти в сгради, както и поземлените имоти, разположени в строителните граници на населените места и селищните образувания, и поземлените имоти извън тях, които според подробен устройствен план имат предназначението по чл. 8, т. 1 от Закона за устройство на територията и след промяна на предназначението на земята, когато това се изисква по реда на специален закон.
§ 2. В чл. 10 се правят следните промени:
1. в ал. 2, изречение второ след думите „възложителя на строежа“ се добавя „в двумесечен срок“;
2. в ал. 7 се създава изречение второ: „Подадените данни по ал. 2 от един възложител ползват останалите възложители.“
§ 3. В чл. 14 ал. 2 думите „служби на бюджетна издръжка“ се заменят с „административни органи“.
§ 4. В чл. 17 ал. 4 се изменя така:
„(4) При липса на счетоводни данни данъчната оценка се определя от служител на общинската администрация за сметка на данъчно задълженото лице. Данъчната оценка се определя от служител на общинската администрация и при наличие на счетоводни данни, определени в нарушение на приложимото счетоводно законодателство. Определянето на данъчната оценка се извършва по реда на Данъчно-осигурителния процесуален кодекс.“
§ 5. В чл. 32 ал. 2 се отменя.
§ 6. В чл. 38 ал. 4 се изменя така:
„(4) Алинея 1 не се прилага за моторни превозни средства, придобити преди първоначалната им регистрация за движение в страната.“
§ 7. В чл. 42, ал. 1, т. 4 придобива редакцията:
„4.даренията за юридическите лица с нестопанска цел, които получават субсидии от централния бюджет, и юридическите лица с нестопанска цел за осъществяване на общественополезна дейност за получените и предоставените дарения;“
§ 8. В чл. 43 се създават нови ал. 3 и 4:
„(3) При безвъзмездно придобиване на имущество, с изключение на случаите по ал. 2, лицата, получили имущество, подават декларация за облагането му с данък и заплащат данъка в двумесечен срок от получаването му.
(4) Декларация по ал. 3 не се подава в случаите по чл. 44, ал. 5 и 6 и чл. 48, ал. 1, т. 5, 6, 8 и 9 от ЗМДТ, както и за получени и предоставени дарения от юридически лица с нестопанска цел за осъществяване на общественополезна дейност.“
§ 9. В чл. 48:
1. в ал. 3 се създава нова т. 5:
„5. са налице основания за ползване на данъчни облекчения по чл. 59, ал. 4 от ЗМДТ.“;
2. в ал. 4 изречение трето се изменя така: „При придобиване на превозно средство по наследство декларацията се подава в срока по чл. 32, като в случай че същата не е подадена в посочения срок, служител на общинската администрация образува служебно партида за превозното средство въз основа на данните, налични в общината и в регистъра на населението.“;
3. в ал. 7 изречение второ се заличава.
§ 10. В чл. 56, ал. 1, т. 2 след думите „на регистрация“ се добавя „при доставки на услуги по чл. 97а и“.
§ 11. В чл. 65:
а) в алинея 1:
- в т.4 отпада текста „стаи за гости, апартаменти за гости“;
- в т.5 отпада текста „стаи за гости, апартаменти за гости“;
- създава се нова т.6 със следното съдържание:
„6. Места за настаняване клас В (стаи за гости и апартаменти за гости):
		a) с категория 3 звезди -  0,60 ст.
		б) извън посочените в буква а) – 0,50 ст.“
б) алинея 2 се изменя така:
„(2) Размерът на дължимия данък за календарния месец се определя от служител на общинската администрация въз основа на данни от Единната система за туристическа информация, поддържана от Министерството на туризма, като броят на предоставените нощувки за месеца се умножи по размера на данъка по ал. 1.“;
в) създава се нова ал. 3:
„(3) Министерството на туризма непосредствено след изтичане на календарния месец, както и след изтичане на текущата година, предоставя автоматизирано по електронен път на Министерството на финансите необходимите данни от Единната система за туристическа информация чрез системата за обмен на информация, поддържана в изпълнение на чл. 5а от Закона за местните данъци и такси“;
г) създава се нова ал. 4:
„(4) Данните по ал. 3 се предоставят от Министерството на финансите на общините в срок до три дни след получаването им от Министерството на туризма:
1. чрез изградена и функционираща автоматизирана връзка между системата за обмен на информация, поддържана от Министерството на финансите в изпълнение на чл. 5а, и софтуерния продукт за администриране на местните данъци и такси на съответната община, или
2. чрез предоставен оторизиран достъп на съответната община до получената информация от Единната система за туристическа информация.“;
д) досегашната ал. 3 става ал. 5.
§ 12. В чл.66 текста „чл. 10 ал. 2“ се заменя с „чл.11 ал.2“ 
§ 13. В приложение № 1 т. 1 текста „Места за настаняване с не повече от 20 стаи - данъкът се определя за стая според местонахождението на обекта: 1 и 2 звезди“ се заменя с  „Места за настаняване с не повече от 20 стаи, категоризирани една или две звезди или регистрирани по Закона за туризма“  

-------------------------------------------------------------

Решението е прието на заседание на Общински съвет – Бургас, проведено на 21.12.2020 г., Протокол № 18, т. 2 (вх. № 08-00-10927) от дневния ред, и е подпечатано с официалния печат на общинския съвет.


Председател на Общински съвет – Бургас: ……………..
(ПРОФ. Д-Р СЕВДАЛИНА ТУРМАНОВА)

